Абаза район апны амгIваква рырчIаджьра ду джвыквлитI. УахьчIвала арчIаджьра адгалра швъаква абгата йдрыхIазырхьатI. Къарча-Черкес Республика агIалцIырта йауата арчIаджьра нхараква сом 16 мильуанкI раъара рзалырхтI.
Амшква гIамхьшвашвахаскIва арайон ахвкыткI рпны анхараква джвыквылуаштI. ЗымгIва йрапхъата арчIаджьра нхараква ззынарху Къвбина, Къарапагва, ЙынджьыгьчкIвын кытква йыртагылу асоциал нхартаква йрызцауа амгIваква ракIвпI: апхьартаква, асабигIзартаква, ачымазагIвхьпшыртаква, акытква рунашвхъцIартаква.
Псыжв кыт апны арайон аквта поликлиника йазцауа амгIва шIыц-шIыц асфальт ыквырцIахуаштI, Овражна урам йбжьысуата айха дзыщтра рчпуштI.
АлбыргIан кыт асабигIзарти амаджьгыти йрызцауа аурамква дырчIаджьуаштI.
Къарапагва кыт апны аквта урам рыцIа йдыргъагъауата арчIаджьра нхараква акIвдыршуштI.
КЧР аправительства йгьи ахъада рсайт www.kchr.info
ахабарквала йадгалапI